
Referat af ekstraordinært virksomhedsmøde i DanPilot 2. juli 2020 

Den 2. juli 2020, kl. 14.00 blev der afholdt ekstraordinært virksomhedsmøde i DanPilot (CVR nr. 
30071735), hos Erhvervsministeriet, Slotsholmsgade 10-12, 1216 København K. Virksomhedsmø- 
det blev afholdt som et delvist elektronisk møde. 


Den danske stat var repræsenteret af Erhvervsministeriet v/administrationsdirektør Torben Skov- 
gaard Andersen i henhold til stillingsfuldmagt. 


Til stede var endvidere bestyrelsesformand Søren Jespersen, næstformand Marianne Granhøj samt 
bestyrelsesmedlemmerne Dina Raabjerg, Ole Philipsen, Peter Herskind og Claus Lambek Kristen- 
sen. 
Fra DanPilot deltog CEO Erik Merkes Nielsen og administrationschef Mia Rasmussen. 

Der forelå følgende dagsorden: 
1. Udpegning af dirigent. 
2. Valg af medlemmer til bestyrelsen, samt orientering om bestyrelseskandidatens erhvervsmæssi- 
ge baggrund og ledelseshverv i danske og udenlandske virksomheder. 
3. Eventuelt. 
Ad I) Valg af dirigent 


Til dirigent valgtes fuldmægtig Iben Lund-Rasmussen 


Dirigenten takkede for hvervet og konstaterede, at virksomhedsmødet var lovligt indkaldt, at dags- 
ordenen var i overensstemmelse med vedtægten, og at virksomhedsmødet var beslutningsdygtigt. 


Dirigenten gennemgik herefter dagsordenen. 


Ad 2) Valg af medlemmer til bestyrelsen, samt orientering om bestyrelseskandidatens erhvervsmæs- 
sige baggrund og ledelseshverv i danske og udenlandske virksomheder 


Torben Skovgaard Andersen oplyste, at Søren Jespersen blev genudpeget som bestyrelsesformand 
for en 2-årig periode, ligeså blev Marianne Granhøj genudpeget som næstformand for en 2-årig 
periode. Af ministeren blev bestyrelsesmedlemmerne Dina Raabjerg og Ole Philipsen desuden gen- 
udpeget for en 2-årig periode. 


Torben Skovgaard Andersen takkede afgående bestyrelsesmedlem Henrik Bach Mortensen for den 
store indsats i forbindelse med varetagelsen af hvervet som bestyrelsesmedlem i DanPilot. 

Pia Elisabeth Voss blev udpeget som nyt medlem af bestyrelsen for en 2-årig periode. 


Det blev oplyst, at den 2-årige periode for de ministerudpegede medlemmer af DanPilots bestyrelse 
er gældende fra dags dato. 


Dirigenten bekræftede at have modtaget oplysninger om de nye bestyrelsesmedlemmers erhvervs- 
mæssige baggrund og ledelseshverv i danske og udenlandske virksomheder. 


Dirigenten bekræftede endvidere, at alle bestyrelsesmedlemmer har accepteret udpegning. 


Torben Skovgaard Andersen takkede afslutningsvis bestyrelsen for det rigtig gode samarbejde med 
Erhvervsministeriet, som man håber fortsætter fremover. 


Ad 3) Eventuelt 
Der forelå intet til behandling. 


Dirigenten erklærede herefter dagsordenen for udtømt og det ekstraordinære virksomhedsmøde for 
afsluttet. 

Dirigenten konstaterede, at alle punkter på dagsordenen var udtømt. Herefter blev virksomhedsmø- 
det hævet. 


Som dirigent: 


København, den 9. juli 2020 


Iben Lund-Rasmussen 
Fuldmægtig 

